2020. gada 26. augustā Rīkojums Nr. 461

Rīgā (prot. Nr. 50 4. §)

**Par Valsts policijas un Valsts robežsardzes amatpersonu ar speciālajām dienesta pakāpēm dalības laika pagarināšanu Eiropas Savienības novērošanas misijā Gruzijā (*EUMM Georgia*) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"**

1. Pamatojoties uz likuma "Par policiju" 8. panta otro daļu un ievērojot Ministru kabineta 2007. gada 22. maija noteikumu Nr. 340 "Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība" 8. punktu, pagarināt dalības laiku Eiropas Savienības novērošanas misijā Gruzijā (*EUMM Georgia*) līdz 2021. gada 15. decembrim Valsts policijas Galvenās kriminālpolicijas pārvaldes Ekonomisko noziegumu apkarošanas pārvaldes 2. nodaļas vecākajam inspektoram majoram Kārlim Rīgertam (nosūtīts dalībai Eiropas Savienības novērošanas misijā Gruzijā (*EUMM Georgia*), pamatojoties uz Ministru kabineta 2019. gada 11. decembra rīkojumu Nr. 628 "Par Valsts policijas amatpersonas ar speciālo dienesta pakāpi dalību Eiropas Savienības novērošanas misijā Gruzijā (*EUMM Georgia*) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"").

2. Pamatojoties uz Robežsardzes likuma 5.1 panta otro daļu un ievērojot Ministru kabineta 2007. gada 22. maija noteikumu Nr. 340 "Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība" 8. punktu, pagarināt dalības laiku Eiropas Savienības novērošanas misijā Gruzijā (*EUMM Georgia*) līdz 2021. gada 16. septembrim Valsts robežsardzes Galvenās pārvaldes Starptautiskās sadarbības pārvaldes Starptautiskās sadarbības un protokola nodaļas sakaru virsniekam pulkvedim Raitim Tilikam (nosūtīts dalībai Eiropas Savienības novērošanas misijā Gruzijā (*EUMM Georgia*), pamatojoties uz Ministru kabineta 2018. gada 12. septembra rīkojumu Nr. 429 "Par Valsts robežsardzes amatpersonas ar speciālo dienesta pakāpi dalību Eiropas Savienības novērošanas misijā Gruzijā (*EUMM Georgia*) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"", dalības laiks pagarināts, pamatojoties uz Ministru kabineta 2019. gada 14. augusta rīkojumu Nr. 395 "Par Valsts robežsardzes amatpersonas ar speciālo dienesta pakāpi dalības laika pagarināšanu Eiropas Savienības novērošanas misijā Gruzijā (*EUMM Georgia*) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"").

3. Noteikt šā rīkojuma 1. un 2. punktā minētajām Valsts policijas un Valsts robežsardzes amatpersonām ar speciālajām dienesta pakāpēm koeficientu 1,4 piemaksas aprēķināšanai.

4. Lai nodrošinātu šā rīkojuma 1. un 2. punktā minēto Valsts policijas un Valsts robežsardzes amatpersonu ar speciālajām dienesta pakāpēm dalību Eiropas Savienības novērošanas misijā Gruzijā (*EUMM Georgia*), Finanšu ministrijai:

4.1. no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai 2020. gadā 14 137 *euro*, tai skaitā Valsts policijai – 1 277 *euro* un Valsts robežsardzei – 12 860 *euro*;

4.2. likumprojekta "Par valsts budžetu 2021. gadam" un likumprojekta "Par vidēja termiņa budžeta ietvaru 2021., 2022. un 2023. gadam" sagatavošanas un izskatīšanas procesā paredzēt finansējumu 2021. gadam 44 088 *euro* apmērā budžeta apakšprogrammā 06.01.00 "Valsts policija" un 33 632 *euro* apmērā budžeta programmā 10.00.00 "Valsts robežsardzes darbība".

Ministru prezidents A. K. Kariņš

Iekšlietu ministrs S. Ģirģens